No ens hem de desanimar, no és una feina fàcil. I no ho és perquè la immensa majoria de les aplicacions que utilitzem, les xarxes socials, les aplicacions de missatgeria, els videojocs, les plataformes de vídeo a la carta i fins i tot el mateix telèfon intel·ligent han estat creades seguint estratègies de disseny persuasiu.Alguns trucs poden ser:Fes que sigui «difícil» utilitzar-lo. Per exemple, no tinguis el telèfon a prop, pots deixar-lo en una altra habitació quan necessitis un espai sense interrupcions. Fes que el telèfon es bloquegi i hagis d'introduir a mà la contrasenya. Instal·la't programes que no et deixin accedir-hi en determinats horaris. Apaga el mòbil, del tot, a una hora determinada. Arrossega en el teu mòbil l'aplicació de missatgeria col·locant-la fora de la pantalla d'inici i en una carpeta al costat d'altres sistemes de notificació. I elimina-la durant caps de setmana o vacances (no pateixis, es reinstal·la en minuts). Desactiva les notificacions: ni sons, ni missatges emergents i molt menys vibració. Fora el «numero en vermell» sobre el logo de l'aplicació.